Document ID: 32003R0631

A Bizottság 631/2003/EK rendelete
(2003. április 7.)
az olajbogyó-ágazatban működő piaci szereplők szervezeteinek a 2002/2003. és a 2003/2004. gazdasági évre vonatkozó munkaprogramjának és határidőinek jóváhagyási feltételei tekintetében az 1638/98/EK tanácsi rendelet részletes alkalmazási szabályainak megállapításáról szóló 1334/2002/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az 1513/2001/EK rendelettel [1] módosított, az olajok és zsírok piaca közös szervezésének létrehozásáról szóló 136/66/EGK rendelet módosításáról szóló, 1998. július 20-i 1638/98/EK tanácsi rendeletre [2] és különösen annak 4a. cikke (4) bekezdésének a) és c) pontjára,
mivel:
(1) Az 1965/2002/EK rendelettel [3] módosított 1334/2002/EK bizottsági rendelet [4] megállapítja az olajbogyó-ágazatban működő piaci szereplők szervezeteinek a 2002/2003. és a 2003/2004. gazdasági évre vonatkozó munkaprogramjának jóváhagyási szabályait az 1638/98/EK rendelet 4a. cikkében meghatározott közösségi finanszírozás céljából. A fenti rendelkezések hatósági ellenőrzésének egyszerűsítése, valamint az ágazatban működő szervezetek széles körű részvételének ösztönzése céljából módosítani kell az ágazatbeli termelői szervezetek szövetségeinek jóváhagyására vonatkozó néhány feltételt.
(2) Mivel a munkaprogramok finanszírozására vonatkozó rendelkezések újak, a munkaprogramoknak a jóváhagyott piaci szereplők szervezetei által történő kidolgozása jelentős előkészítő munkát igényel. Ezért meg kell hosszabbítani az erre vonatkozóan az 1334/2002/EK rendeletben említett határidőket.
(3) Az 1334/2002/EK rendeletet ezért ennek megfelelően módosítani kell.
(4) Az e rendeletben előírt intézkedések összhangban vannak az Olaj- és Zsírpiaci Irányítóbizottság véleményével,
ELFOGADTA EZT A RENDELETET:
1. cikk
Az 1334/2002/EK rendelet a következőképpen módosul:
1. A 2. cikk (3) bekezdése helyébe a következő szöveg lép:
"(3) E rendelet 10. cikke (1) bekezdésének sérelme nélkül, az olajbogyó-ágazatban működő piaci szereplők szervezetei és ezeknek a 136/66/EGK rendelet 20c. cikke értelmében jóváhagyott szövetségei, valamint az ágazatban működő egyéb piaci szereplőknek a tagállamok által elismert szervezetei - amelyek az 5. cikknek megfelelően munkaprogramot nyújtanak be - e rendelet alapján jóváhagyottaknak minősülnek, amennyiben teljesítik az (1) és (2) bekezdésben említett kritériumokat. A termelői szervezetek társulásai azonban legföljebb 10 %-ban tartalmazhatnak olyan termelői szervezeteket, amelyeket nem hagytak jóvá az a) pont alapján, vagy legföljebb hét ilyen szervezetet."
2. A 3. cikk (1) bekezdésben a "2003. március 31." dátum helyébe "2003. május 31." lép.
3. Az 5. cikk (2) bekezdésének első albekezdésében a "2003. március 31." dátum helyébe "2003. május 31." lép.
4. A 6. cikk (3) bekezdésének első albekezdésében a "2003. május 31." dátum helyébe "2003. július 31." lép.
5. A 11. cikk (2) bekezdésének első és második albekezdésében a "2003. június 30." dátum helyébe "2003. szeptember 5." lép.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ezt a rendeletet 2003. március 31-től kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. április 7-én.

Labels: 17
5
3
6
15